Lukas 3, 1-22 **Johannes Døber i ørkenen**

**[v1](javascript:%20ShowBibleChapterNotes('note1');)**  I kejser Tiberius' femtende regeringsår, mens Pontius Pilatus var statholder over Judæa, og Herodes var landsfyrste over Galilæa, hans bror Filip over Ituræa og Trakonitis, og Lysanias over Abilene, **[v2](javascript:%20ShowBibleChapterNotes('note2');)**  og mens Annas og Kajfas var ypperstepræster, da kom Guds ord til Zakarias' søn, Johannes, ude i ørkenen.

**[v3](javascript:%20ShowBibleChapterNotes('note3');)**  Han kom så til egnen omkring Jordan, og overalt prædikede han omvendelsesdåb til syndernes forladelse, **[v4](javascript:%20ShowBibleChapterNotes('note4');)**  ligesom der står skrevet i bogen med profeten Esajas' ord:  
      Der er en, der råber i ørkenen:  
      Ban Herrens vej,  
      gør hans stier jævne!  
       **[v5](javascript:%20ShowBibleChapterNotes('note5');)**  Hver dal skal fyldes,  
      hvert bjerg og hver høj skal sænkes,  
      de krogede veje skal rettes ud,  
      de ujævne gøres jævne.  
       **[v6](javascript:%20ShowBibleChapterNotes('note6');)**  Og alle mennesker skal se Guds frelse.

**[v7](javascript:%20ShowBibleChapterNotes('note7');)**  Til de skarer, der kom ud for at blive døbt af ham, sagde han: »Øgleyngel, hvem har bildt jer ind, at I kan flygte fra den kommende vrede? **[v8](javascript:%20ShowBibleChapterNotes('note8');)**  Så bær da de frugter, som omvendelsen kræver, og kom ikke og sig ved jer selv: Vi har Abraham til fader. For jeg siger jer: Gud kan opvække børn til Abraham af stenene dér. **[v9](javascript:%20ShowBibleChapterNotes('note9');)**  Øksen ligger allerede ved træernes rod, og hvert træ, som ikke bærer god frugt, hugges om og kastes i ilden.«

**[v10](javascript:%20ShowBibleChapterNotes('note10');)**  Skarerne spurgte ham: »Hvad skal vi da gøre?« **[v11](javascript:%20ShowBibleChapterNotes('note11');)**  Han svarede: »Den, der har to kjortler, skal dele med den, der ingen har, og den, der har mad, skal gøre ligeså.« **[v12](javascript:%20ShowBibleChapterNotes('note12');)**  Der kom også nogle toldere for at blive døbt, og de sagde til ham: »Mester, hvad skal vi gøre?« **[v13](javascript:%20ShowBibleChapterNotes('note13');)**  Han svarede dem: »Opkræv ikke mere end det, der er foreskrevet jer.« **[v14](javascript:%20ShowBibleChapterNotes('note14');)**  Også nogle soldater spurgte: »Hvad skal så vi gøre?« Og til dem sagde han: »Ikke mishandle eller udplyndre nogen, men lade jer nøje med jeres løn.«

**[v15](javascript:%20ShowBibleChapterNotes('note15');)**  Folket var fyldt med forventning, og alle tænkte i deres stille sind, om Johannes mon skulle være Kristus. **[v16](javascript:%20ShowBibleChapterNotes('note16');)**  Men han sagde til dem alle: »Jeg døber jer med vand; så kommer han, som er stærkere end jeg, og jeg er ikke værdig til at løse hans skorem. Han skal døbe jer med Helligånden og ild. **[v17](javascript:%20ShowBibleChapterNotes('note17');)**  Han har sin kasteskovl i hånden for at rydde sin tærskeplads og samle hveden i sin lade, men avnerne skal han brænde i en ild, der aldrig slukkes.«

**[v18](javascript:%20ShowBibleChapterNotes('note18');)**  Også på mange andre måder formanede han, mens han forkyndte evangeliet for folket. **[v19](javascript:%20ShowBibleChapterNotes('note19');)**  Men da landsfyrsten Herodes blev irettesat af ham for sit forhold til sin brors hustru, Herodias, og for alt det onde, han havde gjort,**[v20](javascript:%20ShowBibleChapterNotes('note20');)**  så føjede Herodes til alt det andet også det, at han lod Johannes kaste i fængsel.

**Jesu dåb**

**[v21](javascript:%20ShowBibleChapterNotes('note21');)**  Og det skete, da hele folket lod sig døbe, og også Jesus blev døbt, og mens han bad, at himlen åbnedes **[v22](javascript:%20ShowBibleChapterNotes('note22');)**  og Helligånden dalede ned over ham i legemlig skikkelse som en due; og der lød en røst fra himlen: »Du er min elskede søn, i dig har jeg fundet velbehag!«

## Lukas 4, 1-15 Jesu fristelse i ørkenen

[**v1**](javascript:%20ShowBibleChapterNotes('note1');)  Jesus vendte tilbage fra Jordan fyldt af Helligånden, og ført af Ånden var han ude i ørkenen [**v2**](javascript:%20ShowBibleChapterNotes('note2');)  i fyrre dage og blev fristet af Djævelen. Han spiste ikke noget i de dage, og da de var gået, led han sult. [**v3**](javascript:%20ShowBibleChapterNotes('note3');)  Da sagde Djævelen til ham: »Hvis du er Guds søn, så sig til stenen her, at den skal blive til brød.« [**v4**](javascript:%20ShowBibleChapterNotes('note4');)  Men Jesus svarede ham: »Der står skrevet: ›Mennesket skal ikke leve af brød alene.‹ «[**v5**](javascript:%20ShowBibleChapterNotes('note5');)  Så førte Djævelen ham højt op og viste ham i ét nu alle jordens riger [**v6**](javascript:%20ShowBibleChapterNotes('note6');)  og sagde til ham: »Dig vil jeg give al denne magt og herlighed, for den er overgivet til mig, og jeg giver den, til hvem jeg vil. [**v7**](javascript:%20ShowBibleChapterNotes('note7');)  Hvis du altså tilbeder mig, skal alt dette være dit.« [**v8**](javascript:%20ShowBibleChapterNotes('note8');)  Men Jesus svarede ham: »Der står skrevet: ›Du skal tilbede Herren din Gud og tjene ham alene.‹ « [**v9**](javascript:%20ShowBibleChapterNotes('note9');)  Derpå førte Djævelen ham til Jerusalem, stillede ham på templets tinde og sagde til ham: »Hvis du er Guds søn, så styrt dig ned herfra. [**v10**](javascript:%20ShowBibleChapterNotes('note10');)  For der står skrevet:  
      Han vil give sine engle befaling om at beskytte dig,  
[**v11**](javascript:%20ShowBibleChapterNotes('note11');)  og:  
      De skal bære dig på hænder,  
      så du ikke støder din fod på nogen sten.«  
[**v12**](javascript:%20ShowBibleChapterNotes('note12');)  Men Jesus svarede ham: »Der er sagt: ›Du må ikke udæske Herren din Gud.‹ «

[**v13**](javascript:%20ShowBibleChapterNotes('note13');)  Da Djævelen ikke havde mere at friste med, forlod han ham for en tid.

## Jesus i Galilæa

[**v14**](javascript:%20ShowBibleChapterNotes('note14');)  Og Jesus vendte i Åndens kraft tilbage til Galilæa, og rygtet om ham spredtes over hele egnen. [**v15**](javascript:%20ShowBibleChapterNotes('note15');)  Han underviste i deres synagoger og blev berømmet af alle.

## Lukas 4, 15-44 Jesus i Nazarets synagoge

[**v16**](javascript:%20ShowBibleChapterNotes('note16');)  Han kom også til Nazaret, hvor han var vokset op. På sabbatten gik han efter sædvane ind i synagogen, og han rejste sig for at læse op. [**v17**](javascript:%20ShowBibleChapterNotes('note17');)  Man rakte ham profeten Esajas' bog, og han åbnede den og fandt det sted, hvor der står skrevet:  
       [**v18**](javascript:%20ShowBibleChapterNotes('note18');)  Herrens ånd er over mig,  
      fordi han har salvet mig.  
      Han har sendt mig  
      for at bringe godt budskab til fattige,  
      for at udråbe frigivelse for fanger  
      og syn til blinde,  
      for at sætte undertrykte i frihed,  
       [**v19**](javascript:%20ShowBibleChapterNotes('note19');)  for at udråbe et nådeår fra Herren.  
[**v20**](javascript:%20ShowBibleChapterNotes('note20');)  Så lukkede han bogen, gav den til tjeneren og satte sig, og alle i synagogen rettede spændt øjnene mod ham. [**v21**](javascript:%20ShowBibleChapterNotes('note21');)  Da begyndte han at tale til dem og sagde: »I dag er det skriftord, som lød i jeres ører, gået i opfyldelse.«[**v22**](javascript:%20ShowBibleChapterNotes('note22');)  Alle gav de ham deres bifald og undrede sig over de nådefulde ord, som udgik af hans mund, og de spurgte: »Er det ikke Josefs søn?« **[v23](javascript:%20ShowBibleChapterNotes('note23');)**  Han svarede dem: »I vil sikkert bruge denne talemåde mod mig: Læge, læg dig selv! og sige: Vi har hørt om alt det, der er sket i Kapernaum; gør det samme her i din hjemby!« **[v24](javascript:%20ShowBibleChapterNotes('note24');)**  Men han sagde: »Sandelig siger jeg jer: Ingen profet er anerkendt i sin hjemby. **[v25](javascript:%20ShowBibleChapterNotes('note25');)**  Og jeg siger jer, som sandt er: Der var mange enker i Israel på Elias' tid, dengang himlen var lukket i tre år og seks måneder, så der blev stor hungersnød i hele landet; **[v26](javascript:%20ShowBibleChapterNotes('note26');)**  og Elias blev ikke sendt til nogen af dem, men til en enke i Sarepta i Sidons land. **[v27](javascript:%20ShowBibleChapterNotes('note27');)**  Og der var mange spedalske i Israel på profeten Elisas tid; og ingen af dem blev renset, men det blev syreren Na'aman.«

**[v28](javascript:%20ShowBibleChapterNotes('note28');)**  Alle i synagogen blev ude af sig selv af raseri, da de hørte det; **[v29](javascript:%20ShowBibleChapterNotes('note29');)**  de sprang op, jog ham ud af byen og drev ham hen til kanten af det bjerg, deres by var bygget på, for at styrte ham ned. **[v30](javascript:%20ShowBibleChapterNotes('note30');)**  Men han banede sig vej imellem dem og gik.

## Helbredelsen af manden med den urene ånd

**[v31](javascript:%20ShowBibleChapterNotes('note31');)**  Jesus kom så ned til Kapernaum, en by i Galilæa. Han underviste dem på sabbatten, **[v32](javascript:%20ShowBibleChapterNotes('note32');)**  og de blev slået af forundring over hans lære, for der var myndighed bag hans ord. **[v33](javascript:%20ShowBibleChapterNotes('note33');)**  I synagogen var der en mand med en uren, dæmonisk ånd, og han skreg højt: **[v34](javascript:%20ShowBibleChapterNotes('note34');)**  »Hvad har vi dog med dig at gøre, Jesus fra Nazaret! Er du kommet for at ødelægge os? Jeg ved, hvem du er: Guds hellige!« **[v35](javascript:%20ShowBibleChapterNotes('note35');)**  Men Jesus truede ad ånden og sagde: »Ti stille, og far ud af ham!« Dæmonen kastede manden omkuld midt iblandt dem og fór ud af ham uden at have gjort ham nogen skade. **[v36](javascript:%20ShowBibleChapterNotes('note36');)**  Alle blev forfærdede, og de sagde til hinanden: »Hvad er dog det for et ord? Han befaler jo med myndighed og kraft over de urene ånder, og de farer ud!« **[v37](javascript:%20ShowBibleChapterNotes('note37');)**  Og der gik frasagn om ham overalt på egnen.

## Helbredelsen af Simons svigermor og af andre syge

**[v38](javascript:%20ShowBibleChapterNotes('note38');)**  Jesus brød op fra synagogen og kom ind i Simons hus. Simons svigermor lå syg med høj feber, og de bad ham hjælpe hende. **[v39](javascript:%20ShowBibleChapterNotes('note39');)**  Så gik han hen og bøjede sig over hende og truede ad feberen, og den forlod hende. Og hun stod straks op og sørgede for dem.

**[v40](javascript:%20ShowBibleChapterNotes('note40');)**  Ved solnedgang kom alle, der havde nogen med en eller anden sygdom, hen til ham med dem, og han lagde hænderne på hver enkelt af dem og helbredte dem. **[v41](javascript:%20ShowBibleChapterNotes('note41');)**  Der fór også dæmoner ud af mange, mens de råbte: »Du er Guds søn.« Men han truede dem til ikke at sige noget, for de vidste, at han var Kristus.

## Jesu forkyndelse i andre byer

**[v42](javascript:%20ShowBibleChapterNotes('note42');)**  Da det var blevet dag, gik han bort og ud til et øde sted. Folk ledte efter ham, og de fandt frem til ham og forsøgte at holde på ham, så han ikke skulle forlade dem. **[v43](javascript:%20ShowBibleChapterNotes('note43');)**  Men han sagde til dem: »Jeg skal også forkynde evangeliet om Guds rige i de andre byer; det er derfor, jeg er blevet udsendt.« **[v44](javascript:%20ShowBibleChapterNotes('note44');)**  Og han prædikede i synagogerne i Judæa.